**ส่วนที่๑**

**บทนำ**

***\*\*\*\*\*\*\*\*\*\*\*\*\*\*\*\*\*\****

นับแต่ได้มีการประกาศใช้รัฐธรรมนูญแห่งราชอาณาจักรไทยพุทธศักราช ๒๕๕๐ เป็นต้นมาองค์กรปกครองส่วนท้องถิ่นมีบทบาทอำนาจหน้าที่กว้างขวางมากขึ้นโดยมิเพียงที่จะมีหน้าที่ให้บริการสาธารณะพื้นฐานแก่ประชาชนในท้องถิ่นเท่านั้นแต่ยังขยายบทบาทหน้าที่ออกไปรวมถึงการพัฒนาคุณภาพชีวิตและการพัฒนาเศรษฐกิจและสังคมของท้องถิ่นด้วยโดยเฉพาะเป็นองค์กรที่เปิดให้ประชาคมท้องถิ่นได้มีส่วนร่วมในการบริหารและการตรวจสอบการปฏิบัติงานขององค์กรปกครองส่วนท้องถิ่นเพิ่มมากขึ้น

นอกจากนี้ภายใต้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่นคือคณะกรรมการการกระจายอำนาจให้แก่องค์กรปกครองส่วนท้องถิ่นและกำหนดหน้าที่ขององค์กรปกครองส่วนท้องถิ่นที่เพิ่มขึ้นและพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ได้กำหนดรูปแบบการบริหารงานบุคคลส่วนท้องถิ่นที่มีความเป็นอิสระมากขึ้น

ดังนั้นเพื่อเป็นการปฏิบัติตามแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่นกระทรวงมหาดไทยจึงได้จัดทำ “ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ ๒ ) พ.ศ. ๒๕๕๙ ขึ้นโดยได้กำหนดให้องค์กรปกครองส่วนท้องถิ่นจะต้องจัดทำแผนพัฒนาสี่ปีโดยมีการบททวนทุกปี เพื่อกำหนดแนวทางการบริหารการพัฒนาท้องถิ่นให้สอดคล้องกับแผนพัฒนาเศรษฐกิจและสังคมแห่งชาติ นโยบายรัฐบาล แผนพัฒนาจังหวัด แผนพัฒนาอำเภอ แผนชุมชน และนโยบายในการพัฒนาท้องถิ่น โดยมีกระบวนการในการจัดทำแผนพัฒนาประกอบด้วย การจัดทำวิสัยทัศน์ ยุทธศาสตร์การพัฒนา แนวทางการพัฒนา การกำหนด โครงการ/กิจกรรมที่จะดำเนินการพัฒนาท้องถิ่น ให้คลอบคุมปัญหาความต้องการและศักยภาพขององค์กร-ปกครองส่วนท้องถิ่น รวมทั้งให้ติดตามประเมินผลอย่างต่อเนื่อง เพื่อให้ทราบถึงผลสำเร็จของการนำแผนไปสู่การปฏิบัติอย่างเป็นรูปธรรมที่ชัดเจน

แผนพัฒนาท้องถิ่น จึงเป็นกรอบและแนวทางในการบริหารในการบริหารงอนขององค์กรปกครองส่วนท้องถิ่นให้มีความคล่องตัว สอดคล้องกับศักยภาพของท้องถิ่น สามารถตอบสนองความต้องการและแก้ไขปัญหาของประชาชนได้อย่างมีประสิทธิภาพ รวมทั้งสอดคล้องกับนโยบายของรัฐบาล แผนพัฒนาเศรษฐกิจและสังคมแห่งชาติ ยุทธศาสตร์การพัฒนากลุ่มจังหวัด ยุทธศาสตร์การพัฒนาจังหวัด นโยบายผู้บริหารท้องถิ่นภายใต้ศักยภาพการพัฒนาท้องถิ่นนั้น

**๑.๑ ลักษณะของแผนพัฒนาสี่ปี**

แผนพัฒนาสี่ปีเป็นการแปลงแผนยุทธศาสตร์การพัฒนาไปสู่การปฏิบัติภายใต้หลักการที่ว่าในยุทธศาสตร์การพัฒนาหนึ่งๆจะมีโครงการ/กิจกรรมได้มากกว่าหนึ่งโครงการ/กิจกรรมที่ต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนาอย่างยั่งยืนและวิสัยทัศน์ นอกจากนี้ แผนพัฒนาสี่ปียังเป็นแผนที่มีความสัมพันธ์ใกล้ชิดกับงบประมาณรายจ่ายประจำปี กล่าวคือ องค์การบริหารส่วนตำบลนาในสามารถใช้การวางแผนพัฒนา เป็นเครื่องมือในการจัดทำงบประมาณรายจ่าย โยนำโครงการ/กิจกรรมจากแผนพัฒนาสี่ปีได้จำไว้แล้ว ไปจัดทำข้อบัญญัติงบประมาณรายจ่าย เพื่อให้กระบวนการจัดทำงบประมาณรายจ่ายเป็นไปด้วยความรอบคอบและผ่านการมีส่วนร่วมของประชาชน แผนพัฒนาสี่ปี มีลักษณะกว้าง ๆ ดังต่อไปนี้

๑. เป็นเอกสารที่แสดงความสอดคล้องกับแผนยุทธศาสตร์การพัฒนาขององค์กรปกครองส่วนท้องถิ่น

๒.เป็นเอกสารที่แสดงแนวทางการพัฒนาและวัตถุประสงค์ของแนวการพัฒนาที่ชัดเจนและมีลักษณะเฉพาะเจาะจงที่จะดำเนินการตามระยะเวลาที่กำหนดไว้

๓. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลา ๔ ปี

๔.เป็นเอกสารที่จะแสดงความเชื่อมโยงระหว่างแผนยุทธศาสตร์การพัฒนา กับงบประมาณรายจ่ายประจำปี

**๑.๒ วัตถุประสงค์ของการจัดทำแผนพัฒนาสี่ปี**

๑. เพื่อแสดงความสัมพันธ์เชื่อมโยงและสอดคล้องกันระหว่างแผนพัฒนาพัฒนาท้องถิ่นและการจัดทำงบประมาณรายจ่ายประจำปี

๒. เพื่อแสดงแนวทางการพัฒนาในช่วงสี่ปีที่มีความสอดคล้องและสามารถตอบสนองต่อยุทธศาสตร์

การพัฒนาอย่างมีประสิทธิภาพ

๓.เป็นเครื่องมือในการประสานและบูรณาการโครงการระหว่างองค์กรปกครองส่วนท้องถิ่นและหน่วยงานอื่นๆ

๔. เพื่อเป็นการจัดเตรียมโครงการพัฒนาต่างๆให้อยู่ในลักษณะที่พร้อมจะบรรจุในงบประมาณรายจ่าย

ประจำปี และนำไปปฏิบัติได้ทันทีเมื่อได้รับงบประมาณ

๕. เป็นเครื่องมือในการติดตามและประเมินผลแผนพัฒนาองค์การบริหารส่วนตำบลนาใน

**๑.๓ ขั้นตอนในการจัดทำแผนพัฒนาท้องถิ่นสี่ปีขององค์การบริหารส่วนตำบลนาในมีดังนี้**

๑. การเตรียมการจัดทำแผน

- ประชุมแต่ละส่วนในองค์กรเพื่อชี้แจงวัตถุประสงค์ความสำคัญและความจำเป็นในการจัดทำ

แผนพัฒนาท้องถิ่นสี่ปีและดำเนินการเสนอโครงการจัดทำแผนพัฒนาท้องถิ่นสี่ปี ห้วงปี พ.ศ. ๒๕๖๑ - พ.ศ. ๒๕๖๔ โดยผ่านปลัดองค์การบริหารส่วนตำบลให้ผู้บริหารท้องถิ่นอนุมัติ

- ส่วนที่รับผิดชอบแจ้งโครงการที่ได้รับอนุมัติให้ผู้เกี่ยวข้องทราบได้แก่คณะกรรมการพัฒนาองค์การ

บริหารส่วนตำบลคณะกรรมการสนับสนุนการจัดทำแผนพัฒนาหน่วยงานในองค์กร คณะกรรมการประสานแผนพัฒนาท้องถิ่นระดับอำเภอ รวมทั้งหน่วยงานที่เกี่ยวข้องกับการจัดทำแผน และประชาคมท้องถิ่นทราบถึงกิจกรรมและกำหนดระยะเวลาในการจัดทำแผนพัฒนาสี่ปี

๒. การคัดเลือกยุทธศาสตร์แนวทางการพัฒนา

- คณะกรรมการสนับสนุนการจัดทำแผนพัฒนาสรุปยุทธศาสตร์การพัฒนาและแนวทางการพัฒนาจากแผนยุทธศาสตร์การพัฒนาและข้อมูลปัญหาความต้องการของท้องถิ่นสรุปยุทธศาสตร์การพัฒนาของจังหวัด /อำเภอและนโยบายของผู้บริหารท้องถิ่นเพื่อเสนอต่อคณะกรรมการพัฒนาองค์การบริหารส่วนตำบล

- คณะกรรมการพัฒนาองค์การบริหารส่วนตำบลจัดการประชุมร่วมกับประชาคมตำบลและส่วน

ราชการที่เกี่ยวข้องเพื่อร่วมกันพิจารณาในการจัดทำแผนพัฒนาท้องถิ่นสี่ปีโดยคัดเลือกยุทธศาสตร์การพัฒนา

- แนวทางการพัฒนาที่สมควรนำมาใช้เป็นแนวทางการจัดทำแผนพัฒนาท้องถิ่นสี่ปีเพื่อเป็นกรอบในการพิจารณาจัดทำโครงการ/กิจกรรมในแผนพัฒนาสามปีต่อไป

- จัดลำดับความสำคัญของโครงการ/กิจกรรมเพื่อที่จะบรรจุลงในแผนพัฒนาท้องถิ่นสี่ปี

๓. การเก็บรวบรวมข้อมูลและวิเคราะห์ข้อมูล

๓.๑ การเก็บรวบรวมข้อมูล

- คณะกรรมการสนับสนุนการจัดทำแผนพัฒนาองค์การบริหารส่วนตำบลสำรวจและเก็บรวบรวม

ข้อมูลที่จาเป็นต่อการจัดทำแผนพัฒนาท้องถิ่นสี่ปีวิเคราะห์ว่ายุทธศาสตร์การพัฒนาโดยใช้หลัก SWOT (การวิเคราะห์จุดแข็งจุดอ่อนโอกาสและอุปสรรค)

๓.๒ การวิเคราะห์ข้อมูลประกอบด้วย๔กิจกรรมหลักคือ

๑. การประเมินผลการพัฒนาที่ผ่านมา

๒. การคัดเลือกยุทธศาสตร์การพัฒนา

๓. การจัดลำดับความสำคัญของแนวทางการพัฒนา

๔. การตัดสินใจเลือกแนวทางการพัฒนาในห้วงสี่ปี

๔. การกำหนดวัตถุประสงค์ของแนวทางการพัฒนา

- พิจารณาคัดเลือกวัตถุประสงค์ของยุทธศาสตร์การพัฒนามาจัดทำวัตถุประสงค์ของแนวทางการ

พัฒนาโดยคัดเลือกวัตถุประสงค์ของยุทธศาสตร์การพัฒนาจากแผนยุทธศาสตร์การพัฒนาที่สอดคล้องกับแนวทางการพัฒนาในช่วงสามปีโดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วงสี่ปี

๕. การจัดทำรายละเอียดโครงการ / กิจกรรมพัฒนา

- คณะกรรมการสนับสนุนการจัดทำแผนพัฒนาองค์การบริหารส่วนตำบลคัดเลือกโครงการที่

สอดคล้องกับแนวทางการพัฒนาในช่วงสี่ปีมาจัดทำรายละเอียดโครงการด้านเป้าหมายผลผลิตผลลัพธ์งบประมาณระยะเวลาผู้รับผิดชอบและตัวชี้วัดความสำเร็จ

๖. การจัดทำร่างแผนพัฒนาท้องถิ่นสี่ปี

- คณะกรรมการสนับสนุนการจัดทำร่างแผนพัฒนาท้องถิ่นสี่ปีประกอบด้วย ๖ ส่วน

- คณะกรรมการสนับสนุนการจัดทำแผนพัฒนาองค์การบริหารส่วนตำบลจัดเวทีประชาคม

- คณะกรรมการสนับสนุนการจัดทำแผนพัฒนาองค์การบริหารส่วนตำบลนาร่างแผนพัฒนาท้องถิ่น

สี่ปีที่ปรับปรุงแล้วเสนอคณะกรรมการพัฒนาองค์การบริหารส่วนตำบลเพื่อพิจารณา

๗. การอนุมัติและประกาศใช้แผนพัฒนาท้องถิ่นสี่ปี

- คณะกรรมการพัฒนาองค์การบริหารส่วนตำบลเสนอร่างแผนพัฒนาสามปีที่ผ่านการพิจารณาให้ผู้บริหารท้องถิ่นเสนอคณะกรรมการประสานแผนพัฒนาองค์การบริหารส่วนตำบลเพื่อพิจารณาให้ความเห็นชอบ

- ผู้บริหารท้องถิ่นนำร่างแผนพัฒนาท้องถิ่นสี่ปีที่ผ่านความเห็นชอบจากคณะกรรมการประสาน

แผนพัฒนาองค์การบริหารส่วนตำบลเสนอขอรับอนุมัติจากสภาองค์การบริหารส่วนตำบล

- เมื่อสภาองค์การบริหารส่วนตำบลพิจารณาอนุมัติแผนพัฒนาท้องถิ่นสี่ปีแล้วสภาฯส่งให้ผู้บริหาร ท้องถิ่นประกาศใช้แผนพัฒนาท้องถิ่นสี่ปีและนำไปปฏิบัติและแจ้งสภาฯคณะกรรมการพัฒนาจังหวัดคณะกรรมการพัฒนาอำเภอคณะกรรมการประสานแผนพัฒนาท้องถิ่นคณะอนุกรรมการประสานแผนพัฒนาท้องถิ่นสี่ปีและหน่วยงานที่เกี่ยวข้องประกาศให้ประชาชนทราบโดยทั่วกัน

**๑.๔ ประโยชน์ของการจัดทำแผนพัฒนาท้องถิ่นสี่ปี**

การจัดทำแผนพัฒนาสี่ปีเป็นเครื่องมือที่ช่วยให้องค์การบริหารส่วนตำบลนาในได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินงานต่างๆที่อาจส่งผลกระทบต่อการพัฒนา ทั้งในเชิงสนับสนุน และอุปสรรคต่อกัน เพื่อให้องค์การบริหารส่วนตำบลนาในนำมาตัดสินกำหนดแนวทางการดำเนินงานและใช้ทรัพยากรอย่างมีประสิทธิภาพ เพื่อให้เกิดประโยชน์อย่างสูงสุด ซึ่งองค์การบริหารส่วนตำบลนาในจะได้ประโยชน์จากการจัดทำแผนพัฒนาสี่ปี ดังนี้

๑. เพื่อใช้เป็นเครื่องมือที่จะช่วยให้องค์การบริหารส่วนตำบลนาใน ได้พิจารณาอย่างรอบคอบในการ

เชื่อมโยงระหว่างแนวทางการดำเนินงานต่างๆที่อาจมีความเชื่อมโยงและส่งผลทั้งในเชิงสนับสนุน

และเป็นอุปสรรคต่อกัน

๒. เพื่อให้องค์การบริหารส่วนตำบลนาใน นำแผนพัฒนาท้องถิ่นสี่ปีมาใช้เป็นเครื่องมือในการตัดสินใจ

กำหนดแนวทางการดำเนินงาน

๓. เพื่อใช้เป็นเครื่องมือในการใช้ทรัพยากรการบริหารขององค์การบริหารส่วนตำบลนาใน อย่างมี

ประสิทธิภาพเพื่อให้เกิดประโยชน์สาธารณะสูงสุด

๔ .เพื่อใช้เป็นเครื่องมือในการประสานแผนและบูรณาการดำเนินโครงการพัฒนาระหว่างองค์การ

บริหารส่วนตำบลนาในและหน่วยงานอื่น